smcproject/ml-wiki-sentences huggingface dataset:
കൊല്ലം ജില്ലയിലെ ഒരു സ്വകാര്യ (സ്വാശ്രയ) മെഡിക്കൽ കോളേജ് ആണ് ട്രാവൻകൂർ മെഡിസിറ്റി മെഡിക്കൽ കോളേജ് .
ഉമയനല്ലൂരിൽ കൊല്ലം ബൈപാസിന്റെ വശത്തായാണു കോളേജ് സ്ഥിതി ചെയ്യുന്നത്.
കൊല്ലം മെഡിക്കൽ ട്രസ്റ്റിന്റെ ഉടമസ്ഥതയിലുള്ള ആശുപത്രി 2008ലാണു സ്ഥാപിക്കപ്പെട്ടത്.
ആരോഗ്യ സർവ്വകലായിൽ അഫിലിയേറ്റ് ചെയ്യപ്പെട്ട മെഡിക്കൽ കോളേജ് ഐ.എസ്.ഓ 9000 അംഗീകാരം നേടിയിട്ടുണ്ട്.
അവലംബം ↑ Travancore Medical College Hospital എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തൂൺ ഇംഗ്ലീഷ് വിലാസം https://ml.wikipedia.org/wiki/Column രാഷ്ട്രപതി ഭവന്റെ തൂണുകൾ
വാസ്തുവിദ്യയിലും,  സംരചനാ യന്ത്രശാസ്ത്രത്തിലും() വ്യാപകമായ് ഉപയോഗിക്കുന്ന ഒരു പദമാണിത്.
ഒരു നിർമ്മിതിയെ താങ്ങിനിറ്ത്തുകയും അവയിലനുഭവപ്പെടുന്ന ബലത്തെ നിർമ്മിതിയുടെ അസ്തിവാരത്തിലേക്ക് പ്രേഷണം ചെയ്യുകയും ചെയ്യുന്ന ലംബമാനമായ ഘടകമാണ് തൂണ് ( ഇംഗ്ലീഷിൽ :Column, pillar).
സ്‌തൂപം , സ്തംഭം എന്നീ നാമങ്ങളിലും തൂണ് അറിയപ്പെടാറുണ്.
പ്രാചീന ഈജിപ്ഷ്യൻ, മെസൊപൊട്ടേമിയൻ നിർമിതികളിലെല്ലാം തന്നെ തൂണുകൾ വ്യാപകമായ് പ്രയോജനപ്പെടുത്തിയിരുന്നു.
ഈജിപ്റ്റിലെ പല പുരാതന ക്ഷേത്ര മന്ദിരങ്ങളിലെല്ലാം ഭീമാകാരമായ തൂണുകൾ കാണാൻ സാധിക്കും.
പുരാതനകാലഘട്ടത്തിൽ വളരെ വിപുലമായ തൂണുകൾ ഉപയോഗിച്ചുതുടങ്ങിയത് പേർഷ്യക്കാരാണ്.
അപാദന എന്നറിയപ്പെടുന്ന പ്രാചീന പേർഷ്യൻ മണ്ഡപത്തിൽ 1000ത്തോളം തൂണുകളുണ്ടായിരുന്നു പുരാതന പേർഷ്യയിലെ പെർസപ്പോളിസ് തൂൺ
ഈജിപ്റ്റുകാരും പേർഷ്യക്കാരും സാധാരണയായി കെട്ടിടത്തിനകത്താണ് തൂണുകൾ ഉപയോഗിച്ചിരുന്നത്.
മേൽക്കൂരയെ താങ്ങിനിർത്തുക എന്നതായിരുന്നു അവയുടെ പ്രധാന ധർമ്മം.
കെട്ടിടത്തിന്റെ പുറമേയുള്ള ഭിത്തികളെ അവർ ചുമർച്ചിത്രങ്ങൾ കൊണ്ടും കൊത്തുപണീകൾ കൊണ്ടും അലങ്കരിച്ചു.
എന്നാൽ പ്രാചീന യവനശില്പികളും, അവരെ തുടർന്ന് റോമക്കാരും തൂണുകളുടെ ഉപയോഗം കെട്ടിടത്തിനു പുറത്തേക്കും വ്യാപിപ്പിച്ചു.
കെട്ടിടത്തിനകത്തും പുറത്തുമായ് മേൽക്കൂരയെ താങ്ങിനിർത്തുന്ന അനവധി തൂണുകളാണ് പ്രാചീന യവന റോമൻ വാസ്തുസൃഷ്ടികളുടെ പ്രത്യേകത.
ഏതൻസിലെ പാർത്ഥനെൺ ക്ഷേത്രം ഇതിനുദാഹരണമാണ്.
ഗ്രീക്കുകാർ രൂപം നൽകിയ പൗരാണിക തൂണുകൾ(Classical order) ഇന്നും ലോകവ്യാപകമായ് പ്രയോജനപ്പെടുത്തുന്നു.
ഡോറിക്, അയോണിക്, കൊറിന്തിയൻ എന്നിവയാണ് പൗരാണിക ഗ്രീക് സ്തംഭങ്ങൾ(തൂണുകൾ).
ഇവ വിപുലീകരിച്ച് റോമക്കാർ സൃഷ്ടിച്ചതാണ് ടസ്കൻ, കോമ്പസിറ്റ് തുടങ്ങിയ തൂണുകൾ.
Columns എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തൂൺ സന്ന്യാസിമാർ ഇംഗ്ലീഷ് വിലാസം https://ml.wikipedia.org/wiki/Stylites Icon of Simeon Stylites the Elder with Simeon Stylites the Younger.
ഇടത് ഭാഗത്ത് കാണുന്നത് Simeon the Elder മ്റ്റേത് Simeon Stylites the Younger
ബൈസന്റൈൻ സാമ്രാജ്യത്തിന്റെ തുടക്ക കാലങ്ങളിൽ ജീവിച്ചിരുന്ന ക്രിസ്തീയ താപസരായിരുന്നു തൂൺ സന്ന്യാസിമാർ ( ഇംഗ്ലീഷ് :pillar saints) അഥവാ സ്റ്റൈലൈറ്റുകൾ ( ഇംഗ്ലീഷ് : Stylites, ക്ലാസിക്കൽ സുറിയാനി : ܐܣܛܘܢܐ‎ ʼഎസ്തോൻയ ) .
സ്വയം ശാരീരിക പീഡനങ്ങൾ ഏല്പിച്ച് അത് വഴി ആത്മാവിനെ ശുദ്ധീകരിക്കാമെന്ന് ഇവർ വിശ്വസിച്ചിരുന്നു.
ആദ്യത്തെ സ്റ്റൈലൈറ്റ് ശീമോൻ സ്റ്റൈലൈറ്റ് ദി എൽഡർ ആയിരുന്നു.
ഇദ്ദേഹം സിറിയയിൽ 423 AD യിൽ ഒരു തൂണിന്റെ മുകളിൽ കയറി, പിന്നെ തന്റെ മരണം വരെ 37 വർഷം ആ തൂണിനു മുകളിൽ ജീവിച്ചു.
തൂവാനത്തുമ്പികൾ ഇംഗ്ലീഷ് വിലാസം https://ml.wikipedia.org/wiki/Thoovanathumbikal
1987-ൽ പത്മരാജൻ തിരക്കഥയെഴുതി സംവിധാനം ചെയ്ത ചലച്ചിത്രമാണ് തൂവാനത്തുമ്പികൾ .
അദ്ദേഹത്തിന്റെ തന്നെ നോവൽ ആയ ഉദകപ്പോളയെ ആസ്പദമാക്കിയാണ് ഇത് രചിച്ചിരിക്കുന്നത്.
ഉദകപ്പോള, ചലച്ചിത്രത്തെ അപേക്ഷിച്ച് കൂടുതൽ ഇരുണ്ടതാണെന്നു പറയാം.
ഉദകപ്പോളയിൽ അവതരിപ്പിക്കുന്ന രണ്ടു വ്യത്യസ്ത കഥാപാത്രങ്ങളെ ജയകൃഷ്ണൻ എന്ന ഒറ്റ കഥാപാത്രമായി ഇതിൽ പത്മരാജൻ സംയോജിപ്പിച്ചിരിക്കുന്നു.
നാട്ടിൻപുറത്തുകാരന്റെയും പട്ടണത്തിലെ ജീവിതം ആസ്വദിക്കുന്ന യുവാവിന്റെയും ദ്വന്ദ്വവ്യക്തിത്വങ്ങൾ ജയകൃഷ്ണൻ ( മോഹൻലാൽ ) എന്ന കഥാപാത്രം പ്രതിഫലിപ്പിക്കുന്നു.
ഈ ചിത്രത്തിന്റെ തിരക്കഥ, സംവിധാനം, മോഹൻലാലിന്റെ അഭിനയം എന്നിവ വളരെ പ്രശംസ പിടിച്ചുപറ്റി.
പെരുമ്പാവൂർ ജി. രവീന്ദ്രനാഥ് സംഗീതസംവിധാനം ചെയ്ത ഒന്നാം രാഗം പാടി , മേഘം പൂത്തുതുടങ്ങി എന്നീ പ്രശസ്തഗാനങ്ങൾ ഈ ചിത്രത്തിലുണ്ട്.
മോഹൻലാലിന്റെ അഭിനയജീവിതത്തിലെ അവിസ്മരണീയമായ കഥാപാത്രങ്ങളിൽ ഒന്നാണ് ഈ ചിത്രത്തിലെ ജയകൃഷ്ണൻ.
മലയാളചലച്ചിത്രങ്ങളിൽ വിരളമായ ഒരു വിഷയത്തെ ഈ ചലച്ചിത്രം കൈകാര്യം ചെയ്യുന്നു.
കാരിക്കകത്ത്‌ ഉണ്ണിമേനോൻ എന്ന തന്റെ സുഹൃത്തിന്റെ ജീവിതത്തെ ഏറെക്കുറെ ആസ്പദമാക്കിയാണ് പത്മരാജൻ ഈ ചിത്രത്തിന്റെ കഥ രചിച്ചിരിക്കുന്നത്.
ചിത്രത്തിനായി ക്ലാര എന്ന കഥാപാത്രത്തെ ഉണ്ണിമേനോന്റെ ജീവിതത്തിൽ പത്മരാജൻ കൂട്ടിച്ചേർത്തു.
ജയകൃഷ്ണൻ ( മോഹൻലാൽ ) രണ്ടു വേറിട്ട ജീവിതങ്ങൾ നയിക്കുന്ന അവിവാഹിതനാണ്.
ഗ്രാമത്തിൽ അമ്മയുടെയും സഹോദരിയുടെയും കൂടെ ജീവിക്കുന്ന തനി നാട്ടിൻപുറത്തുകാരനായും പട്ടണത്തിൽ സുഹൃത്തുക്കളുമായി ജീവിതം ആഘോഷിക്കുന്ന യുവാവായും ജയകൃഷ്ണൻ ജീവിക്കുന്നു.
തങ്ങൾ എന്ന ദല്ലാളിലൂടെ ജയകൃഷ്ണൻ ക്രിസ്ത്യാനി ആയ ക്ലാരയെ പരിചയപ്പെടുന്നു.
നാട്ടിൻപുറത്തുകാരിയായ രാധയെ [പാർവ്വതി](നടി) സ്നേഹിക്കുകയും വിവാഹം ഉറപ്പിക്കുകയും ചെയ്യുന്നു.
എന്നാൽ ക്ലാരയുമായുള്ള ബന്ധം ജയകൃഷ്ണന് ഉപേക്ഷിക്കാൻ സാധിക്കുന്നില്ല.
ചില പ്രത്യേക സാഹചര്യങ്ങളിൽ മനുഷ്യമനസ്സിന് ഒന്നിൽ കൂടുതൽ വ്യക്തികളോട് പ്രണയം സംഭവിക്കാം എന്ന സത്യത്തെ ഈ ദ്വന്ദ്വവ്യക്തിത്വങ്ങളിലൂടെ പത്മരാജൻ ചിത്രീകരിച്ചിരിക്കുന്നു.
മഴയെക്കുറിച്ചുള്ള ഏറ്റവും മനോഹരമായ ചലച്ചിത്രസങ്കല്പം ഈ ചിത്രത്തിൽ ശ്രദ്ധ പിടിച്ച് പറ്റിയതാണ്.
ക്ലാര എന്ന നായികയുടെ സാന്നിദ്ധ്യത്തെ മഴയുമായി മനോഹരമായി സന്നിവേശിപ്പിച്ചിരിക്കുന്നു.
അഭിനേതാക്കൾ മോഹൻലാൽ – ജയകൃഷ്ണൻ സുമലത – ക്ലാര പാർ‌വ്വതി – രാധ അശോകൻ – ഋഷി ബാബു നമ്പൂതിരി – തങ്ങൾ ശ്രീനാഥ് – മാധവൻ സുകുമാരി – ജയകൃഷ്ണന്റെ അമ്മ ജഗതി ശ്രീകുമാർ – രാവുണ്ണി നായർ ശങ്കരാടി – രാധയുടെ അച്ഛൻ എം.ജി. സോമൻ – മോനി ജോസഫ് ദിലീപ് – ബാർ ജീവനക്കാരൻ സംഗീതം
ഗാനരചന നിർവ്വഹിച്ചിരിക്കുന്നത് ശ്രീകുമാരൻ തമ്പി , സംഗീതസംവിധാനം നിർവ്വഹിച്ചിരിക്കുന്നത് പെരുമ്പാവൂർ ജി. രവീന്ദ്രനാഥ് .
"ഒന്നാം രാഗം പാടി" (രാഗം: രീതിഗൗള) ജി. വേണുഗോപാൽ , കെ.എസ്. ചിത്ര 4:27 2.
"മേഘം പൂത്തു തുടങ്ങി" കെ.ജെ. യേശുദാസ് 5:18 പുറത്തുനിന്നുള്ള കണ്ണികൾ തൂവാനത്തുമ്പികൾ ഇന്റർനെറ്റ് മൂവി ഡാറ്റാബേസിൽ തൂവാനത്തുമ്പികൾ -  മലയാളം മൂവി മ്യൂസിക് ഡാറ്റാബേസ് (എംത്രീഡിബി.കോം) തൂവാനത്തുമ്പികൾ – മലയാളസംഗീതം.
തൂവാനത്തുമ്പികൾ (1987) ↑ ക്ളാര പത്മരാജന്റെ മനസ്സിലെ നിഗൂഢത
തൂവൽശലഭം ഇംഗ്ലീഷ് വിലാസം https://ml.wikipedia.org/wiki/Plume_moth
ഇവയുടെ ചിറകുകൾ തൂവൽപോലെ വിഭജിക്കപ്പെട്ടിരിക്കുന്നതിനാൽ ഇവയെ തൂവൽശലഭം എന്ന് വിളിക്കുന്നു.
പ്രധാനപ്പെട്ട ചില ഇനങ്ങൾ ഓക്സിറ്റൈലസ് പെരിസ്കാലിഡാക്റ്റൈലിസ്, പ്ളാറ്റിവ്റ്റിലിയ ജീനോഡക്റ്റൈല എന്നിവയാണ്.
ലോകത്തിന്റെ പല ഭാഗങ്ങളിലായി ഏകദേശം 600 സ്പീഷിസുകൾ ഉള്ളതായി കണക്കാക്കപ്പെടുന്നു.
Pterophorus pentadactyla എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തൂവൽശലഭം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തൂസാൻ ലൂവേർതൂർ ഇംഗ്ലീഷ് വിലാസം https://ml.wikipedia.org/wiki/Toussaint_Louverture
ഹെയ്തിയിലെ വിപ്ലവനേതാവായിരുന്നു തൂസാൻ ലൂവേർതൂർ .
അടിമകളായ നീഗ്രോ മാതാപിതാക്കളുടെ പുത്രനായി മുൻ ഫ്രഞ്ച് കോളനിയായ ഹെയ്തിയിൽ 1743-ൽ തൂസാൻ ജനിച്ചു.
ഹെയ്തിയിലെ മറ്റ് അടിമകളുടെ അവസ്ഥയിൽ നിന്നു വ്യത്യസ്തമായി ഇദ്ദേഹത്തിന് പ്രാഥമിക വിദ്യാഭ്യാസം നേടാനുള്ള അവസരം ലഭിച്ചിരുന്നു.
സ്വാതന്ത്ര്യം, വിശ്വസാഹോദര്യം, സമത്വം എന്നീ മൂല്യങ്ങൾ പ്രചരിപ്പിച്ച ഫ്രഞ്ച് വിപ്ലവത്തിന്റെ അനുരണനങ്ങൾ ഹെയ്തിയിൽ വ്യാപിച്ചതിനെത്തുടർന്ന് ഇവിടത്തെ അടിമകളായ നീഗ്രോകൾ വെള്ളക്കാരായ ഫ്രഞ്ച് ഉടമകൾക്കെതിരെ കലാപമുണ്ടാക്കി.
1791-ലെ ഈ കലാപത്തിൽ സജീവമായി പങ്കെടുത്ത തൂസാൻ ഹെയ്തിയിലെ നീഗ്രോകളുടെ നേതൃ നിരയിലേക്ക് ഉയരുകയുണ്ടായി.
ഫ്രഞ്ചുകാരെ സ്തബ്ധരാക്കിയ യുദ്ധമുറ പ്രകടിപ്പിച്ചതിനാൽ ഇദ്ദേഹം ലൂവേർതൂർ എന്ന അപര നാമത്തിൽ അറിയപ്പെട്ടു.
ഫ്രഞ്ചുകാർക്കെതിരേ നടത്തിയ പോരാട്ടം
1793-ൽ സ്പാനിഷുകാർ ഹെയ്തിയെ ആക്രമിച്ചപ്പോൾ അവരോടൊപ്പം ചേർന്ന് തൂസാൻ ഫ്രഞ്ചുകാർക്കെതിരെ പൊരുതി.
എന്നാൽ ഫ്രഞ്ച് നാഷണൽ കൺവെൻഷൻ അടിമത്തം നിർത്തലാക്കിയതോടെ ഇദ്ദേഹം കൂറുമാറി ഫ്രഞ്ച് പക്ഷം ചേരുകയും ശക്തമായ പോരാട്ടത്തിലൂടെ സ്പാനിഷുകാരെയും അവരുടെ സഖ്യകക്ഷിയായ ഇംഗ്ലീഷുകാരെയും ഹെയ്തിയിൽ നിന്നു പുറത്താക്കുകയും ചെയ്തു.
സ്പാനിഷുകാർക്കെതിരെ അസാമാന്യ ധീരത കാണിച്ച തൂസാൻ ലുവർത്തുറിനെ ഹെയ്തിയുടെ ഗവർണർ ജനറലായി ഫ്രഞ്ച് ഗവൺമെന്റ് നിയമിച്ചു (1796).
തടവറയിൽ അന്ത്യം
ഫ്രഞ്ച് സഹായത്തോടെ തുസാൻ സാന്റോഡോമിങ് പിടിച്ചെടുത്തതോടെ ഹിസ്പാനിയോള ദ്വീപ് പൂർണമായും ഇദ്ദേഹത്തിന്റെ നിയന്ത്രണത്തിലായി.
എന്നാൽ 1801-ൽ ഫ്രാൻസിനെ ധിക്കരിച്ചുകൊണ്ട് ഇദ്ദേഹം ദ്വീപിന്റ ആജീവനാന്ത ഗവർണറായി സ്വയം പ്രഖ്യാപിച്ചത് നെപ്പോളിയനെ പ്രകോപിപ്പിച്ചു.
വെള്ളക്കാരുടെ ഭരണം പുനഃസ്ഥാപിക്കുന്നതിനായി നെപ്പോളിയൻ ഹെയ്തിയിലേക്ക് അയച്ച ദൌത്യസേന തൂസാനെ തടവുകാരനാക്കി (1802).
പാരിസിൽ തടവിൽ കഴിയവേ ഇദ്ദേഹം 1803-ൽ അന്തരിച്ചു.
പുറത്തേക്കുള്ള കണ്ണികൾ http://www.historywiz.com/toussaint.htm Archived 2017-07-25 at the Wayback Machine .
http://www.hyperhistory.net/apwh/bios/b4louverturetoussaint.htm Archived 2010-03-28 at the Wayback Machine .
http://toussaintlouverturehs.org/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തൂസാൻ ലൂവേർതൂർ (1743-1803) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തൂവൽ ഇംഗ്ലീഷ് വിലാസം https://ml.wikipedia.org/wiki/Feather വിവിധയിനം തൂവലുകൾ
ശരീരാവരണമാണ് തൂവൽ - Feather .
പക്ഷികളുടെയും ചില പറക്കാൻ കഴിയാത്ത തെറാപ്പോഡ ഇനം ദിനോസറുകളുടെയും സവിശേഷതയാണ് തൂവലുകൾ.
പക്ഷികളുടെ കാലുകളൊഴികെയുള്ള ശരീരഭാഗങ്ങൾ തൂവലുകളാൽ ആവരണം ചെയ്യപ്പെട്ടിരിക്കുന്നു.
ബാഹ്യചർമാവയവമായ തൂവലുകൾ കനംകുറഞ്ഞതും വഴങ്ങുന്നതും ദൃഢതയുള്ളതുമാണ്.
പക്ഷിയുടെ ശരീരോഷ്മാവ് നിലനിർത്താൻ സഹായിക്കുന്നതും ചിറകുകൾക്ക് പറക്കാനുള്ള ഉപരിതലം പ്രദാനം ചെയ്യുന്നതും തൂവലുകളാണ്.
ചർമ്മത്തെ സംരക്ഷിക്കുന്നതും ശരീരത്തിന് രൂപം നല്കുന്നതുമായ തൂവലുകൾ പക്ഷിയെ ഉയരുവാനും പറന്നുനിൽക്കുവാനും സഞ്ചരിക്കുവാനും സഹായിക്കുന്നു.
ചിലയിനം പക്ഷികൾ ഇണയെ ആകർഷിക്കുവാനും മറ്റു ചിലപ്പോൾ ശത്രുക്കളിൽ നിന്നും രക്ഷപെടുവാനുള്ള കവചമായും തൂവലുകളെ ഉപയോഗിക്കുന്നു.
A Feather in garden അവലംബം പുറത്തേക്കുള്ള കണ്ണികൾ Wikimedia Commons has media related to Feather .
McGraw, K. J. 2005.
Polly want a pigment?
Cracking the chemical code to red coloration in parrots.
Australian Birdkeeper Magazine 18:608-611.
DeMeo, Antonia M. Access to Eagles and Eagle Parts: Environmental Protection v. Native American Free Exercise of Religion (1995) Electronic Code of Federal Regulations (e-CFR), Title 50: Wildlife and Fisheries PART 22—EAGLE PERMITS Archived 2007-06-10 at the Wayback Machine .
U.S. v. Thirty Eight Golden Eagles (1986) Mechanical structure of feathers Archived 2009-02-06 at the Wayback Machine .
Documentary on the evolution of feathers Lecture notes on the avian integument Archived 2009-03-03 at the Wayback Machine .
U.S. National Fish and Wildlife Forensics Laboratory's Feather Atlas Archived 2013-05-08 at the Wayback Machine .
Federn.org
തൂവാനം വെള്ളച്ചാട്ടം ഇംഗ്ലീഷ് വിലാസം https://ml.wikipedia.org/wiki/Thoovanam_Waterfalls
കേരളത്തിൽ ഇടുക്കി ജില്ലയിലെ മൂന്നാറിൽ സ്ഥിതി ചെയ്യുന്ന ഒരു വെള്ളച്ചാട്ടമാണ് തൂവാനം വെള്ളച്ചാട്ടം .
ചിന്നാർ വന്യജീവി സങ്കേതത്തിനുള്ളിൽ പാമ്പാറിലാണ് വെള്ളച്ചാട്ടത്തിന്റെ സ്ഥാനം.
മറയൂർ - ഉടുമലൈ സംസ്ഥാന പാതയിൽ നിന്ന് എട്ട് കിലോമീറ്റർ അകലെയായാണ് വെള്ളച്ചാട്ടം സ്ഥിതി ചെയ്യുന്നത്.
84 അടി ഉയരത്തിൽനിന്നാണ് ജലപാതം താഴേക്ക് പതിക്കുന്നത്.
ചിത്രശാല ദൂരെനിന്നുള്ള കാഴ്ച മറ്റൊന്ന് അടുത്ത് നിന്നും പുറം കണ്ണികൾ Thoovanam Falls എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തൂവൽസ്പർശം (പരമ്പര)
ശ്രീജിത്ത് പാലേരി സംവിധാനം ചെയ്ത ഒരു ഇന്ത്യൻ മലയാളം ടെലിവിഷൻ പരമ്പരയാണ് തൂവൽസ്പർശം .
ഷോ 12 ജൂലൈ 2021 ന് ഏഷ്യാനെറ്റ് -ൽ ആരംഭിച്ചു കൂടാതെ ഹോട്ട്‌സ്റ്റാറിലും സ്ട്രീം ചെയ്യുന്നു.
ദീപൻ മുരളി, അജൂബ്ഷ, ആനന്ദ് കുമാർ, പ്രഭാ ശങ്കർ, ബാലചന്ദ്രൻ ചുള്ളിക്കാട് എന്നിവരോടൊപ്പം സാന്ദ്ര ബാബുവും അവന്തിക മോഹൻ പ്രധാന വേഷങ്ങളിൽ അഭിനയിക്കുന്നു.
2023 ഫെബ്രുവരി 11-ന് പരമ്പര അവസാനിച്ചു.
അമ്മ നന്ദിനി കൊല്ലപ്പെട്ടതിന് ശേഷം കുട്ടിക്കാലത്ത് വേർപിരിഞ്ഞ രണ്ട് സഹോദരിമാരാണ് ശ്രേയയും മാളവികയും.
അവർ വളർന്നതിന് ശേഷം ശ്രേയ പോലീസ് ഓഫീസറായി, മാളവിക കള്ളപ്പണ ഇടപാടുകാരിൽ നിന്ന് മാത്രം പണം തട്ടിയ കള്ളിയായി.
അഭിനേതാക്കൾ സാന്ദ്ര ബാബു - തുമ്പി / മാളവിക "മാളു" നന്ദിനി, ശ്രേയയുടെ അനുജത്തി അവന്തിക മോഹൻ - ASP ശ്രേയ നന്ദിനി IPS , തുമ്പിയുടെ മൂത്ത സഹോദരി ദീപൻ മുരളി - അവിനാഷ് വർമ്മ, ശ്രേയയുടെ കാമുകൻ അജൂബ് ഷാ - ഡോ. അരുൺ കുമാർ / കൊച്ചു ഡോക്ടർ, തുമ്പിയുടെ കാമുകൻ ആനന്ദ് തൃശൂർ - സുകുമാരൻ തമ്പി, മാലുവിന്റെ ബയോളജിക്കൽ ഫാദർ പ്രഭാ ശങ്കർ - സഹദേവൻ, ശ്രേയയുടെ അച്ഛൻ, നന്ദിനിയുടെ ഭർത്താവ് യവനിക ഗോപാലകൃഷ്ണൻ - പീതാംബരൻ, ശ്രേയ, മാലുവിന്റെ മുത്തച്ഛൻ ബാലചന്ദ്രൻ ചുള്ളിക്കാട് - കരുണാകര വർമ്മ, അവിനാശിന്റെ അച്ഛൻ കാർത്തിക കണ്ണൻ - സൗധാമിനി, ശ്രേയയുടെ അമ്മായി, സഹദേവന്റെ സഹോദരി അർച്ചന മേനോൻ - സുമിത്ര വർമ്മ, കരുണാകര വർമ്മയുടെ ഭാര്യയും അവിനാശിന്റെ അമ്മയും ഓമന ഔസേഫ് - ശ്രേയയുടെയും മാലുവിന്റെയും മുത്തശ്ശി രാജ്കുമാർ രാജശേഖർ - കമ്മീഷണർ ഈശ്വർ രാജ IPS നവീൻ കുമാർ - സിഐ നവീൻ സന്തോഷ് കുറുപ്പ് - റിട്ട.
കേണൽ രാജശേഖർ അഷ്റഫ് പേഴുമൂട് - റിട്ട.
എസ്ഐ ചാക്കോ, ശ്രേയയുടെ സഹായി ബ്രഷ്നേവ് ശ്യാം - സുബ്ബയ്യ, തുമ്പിയുടെ വളർത്തു പിതാവ് ലക്ഷ്മി സനൽ - ചീരു, തുമ്പിയുടെ വളർത്തമ്മ കാതറിൻ റെജി - പവിത്ര, സുകുമാരൻ തമ്പിയുടെ മരുമകൾ കലാഭവൻ നന്ദന - ആവണി വർമ്മ, അവിനാശിന്റെ അനുജത്തി സിന്ധു ജേക്കബ് - മദർ സുപ്പീരിയർ ലാൽജിത്ത് - ജാക്സൺ, ഈശ്വർ രാജയുടെ സുഹൃത്ത് ക്രിസ് വേണുഗോപാൽ - രാംദാസ് ബ്ലെസി കുര്യൻ/നീരജ പിള്ള - ആൻ മാത്യൂസ്, ശ്രേയയുടെ സുഹൃത്തും ടിവി റിപ്പോർട്ടറും സാധിക വേണുഗോപാൽ - നന്ദിനി, ശ്രേയ, മാലുവിന്റെ പരേതയായ അമ്മ കൊല്ലം ഷാ - ധർമ്മേന്ദ്ര ഐശ്വര്യ വാര്യർ രേവതി കൃഷ്ണ സ്വീകരണം
സീരിയൽ ആരംഭിച്ചത് മുതൽ തിങ്കൾ മുതൽ വെള്ളി വരെ രാത്രി 8:30-നാണ് സംപ്രേക്ഷണം ചെയ്തത്, എന്നാൽ പ്രൈം ടൈം സ്ലോട്ടിലെ മറ്റ് പരമ്പരകളുമായി   താരതമ്യപ്പെടുത്തുമ്പോൾ കുറഞ്ഞ TRP റേറ്റിംഗ് കാരണം, 2021 നവംബർ 22 മുതൽ ഇത് ഉച്ചയ്ക്ക് 2:00 മണിക്ക് സംപ്രേക്ഷണം ചെയ്യാൻ തുടങ്ങി.
എന്നാൽ ഉച്ചകഴിഞ്ഞുള്ള സ്ലോട്ടിൽ ലഭിച്ച ഉയർന്ന TRP റേറ്റിംഗ് കാരണം, 2022 നവംബർ 28 മുതൽ തിങ്കൾ മുതൽ ശനി വരെ വൈകുന്നേരം 6:00 മണിക്ക് സീരിയൽ സംപ്രേക്ഷണം ചെയ്യാൻ തുടങ്ങി.
അഭിനേതാക്കളുടെ തീയതിയിലെ പ്രശ്‌നങ്ങളും മോശം റേറ്റിംഗും കാരണം 2023 ഫെബ്രുവരി 11-ന് അവസാനിച്ചു.
ചക്കരക്കാട്ടു ദേവി ക്ഷേത്രം
എറണാകുളം ജില്ലയിൽ പെരുമ്പാവൂർ നിന്നും ഏകദേശം ഒരു കിലോമീറ്റർ അകലെ ആയി സ്ഥിതിചെയ്യുന്നു.
ഭദ്രകാളി ആണ് പ്രതിഷ്ഠ്.
ഭദ്രകാളി ശാന്തരൂപത്തിൽ ഉള്ള ഒരു ക്ഷേത്രം ആണ്.
മീന മാസത്തിലെ ഭരണി നാളിൽ ആണ് തിരു ഉത്സവം.
ചക്കാംപറമ്പ് ഇംഗ്ലീഷ് വിലാസം https://ml.wikipedia.org/wiki/Chakkamparambu
തൃശൂർ ജില്ലയിലെ ഒരു ഗ്രാമമാണ് ചക്കാംപറമ്പ് .
മാളയ്കടുത്ത് ആലത്തൂരിനു സമീപമാണ് ചക്കാം പറമ്പ് എന്ന സ്ഥലം സ്ഥിതിചെയ്യുന്നത്.
ഡോ.പൽപ്പു മെമ്മോറിയൽ യു.പി.സ്കൂൾ, വിജ്ഞാനദായനി സഭ, ചക്കാം പറമ്പ് ഭഗവതീ ക്ഷേത്രം എന്നിവ സ്ഥിതിചെയ്യുന്നു.
അമ്പഴക്കാട്, വൈന്തല, അന്നമനട, വെണ്ണൂർ , മാള എന്നിവ സമീപ ഗ്രാമങ്ങൾ.
ചക്കരപ്പറമ്പ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഒക്ടോബർ മുതൽ തുടരുന്നു.
ചക്കരപ്പറമ്പ് എറണാകുളം ജില്ലയിലെ കൊച്ചി നഗരസഭയിലെ ഒരു വാർഡാണ് .
ആരാധനാലയങ്ങൾ സെന്റ് ജോർജ് ചർച്ച് അവലംബങ്ങൾ
ചക്കരമുത്ത് ഇംഗ്ലീഷ് വിലാസം https://ml.wikipedia.org/wiki/Chakkara_Muthu
ലോഹിതദാസിന്റെ സംവിധാനത്തിൽ ദിലീപ് , സായി കുമാർ , ജിഷ്ണു രാഘവൻ , കാവ്യ മാധവൻ എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പുറത്തിറങ്ങിയ ഒരു മലയാളചലച്ചിത്രമാണ് ചക്കരമുത്ത് .
സെവൻ ആർട്സ് ഇന്റർനാഷണലിന്റെ ബാനറിൽ ജി.പി. വിജയകുമാർ നിർമ്മിച്ച ഈ ചിത്രം സെവൻ ആർട്സ് റിലീസ് ആണ് വിതരണം ചെയ്തത്.
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് എ.കെ. ലോഹിതദാസ് ആണ്.
ബൗദ്ധിക വൈകല്യമുള്ള അരവിന്ദൻ( ദിലീപ് ) ജീവിതത്തിലുടനീളം പിന്തുണച്ച സുഹൃത്തിനോട് പ്രണയത്തിലാകുന്നു.
എന്നിരുന്നാലും, അവൾക്ക് ഒരു കാമുകൻ ഉണ്ടെന്നറിഞ്ഞപ്പോൾ അയാളുടെ ജീവിതം മാറിമറിയുന്നു.
അഭിനേതാക്കൾ അഭിനേതാവ് കഥാപാത്രം ദിലീപ് അരവിന്ദർ സായി കുമാർ ജിഷ്ണു രാഘവൻ ജീവൻ ശരത് രാജീവ് കൊച്ചിൻ ഹനീഫ കുമാരൻ കലാഭവൻ നവാസ് രവീന്ദ്രൻ മഹേഷ് കാവ്യ മാധവൻ അനിത സുകുമാരി ശാന്തകുമാരി ബിന്ദു പണിക്കർ ലക്ഷ്മി സംഗീതം
ഗിരീഷ് പുത്തഞ്ചേരി , എ.കെ. ലോഹിതദാസ് എന്നിവർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് എം. ജയചന്ദ്രൻ ആണ്.
പശ്ചാത്തലസംഗീതം ഔസേപ്പച്ചൻ ഒരുക്കിയിരിക്കുന്നു.
ഗാനങ്ങൾ മറന്നുവോ പൂമകളേ – കെ.ജെ. യേശുദാസ് പഹാടി പാടൂ – കെ.ജെ. യേശുദാസ് , കെ.എസ്. ചിത്ര കാക്കേ കാക്കേ – ടിപ്പു , റിമി ടോമി കരിനീലക്കണ്ണിലെന്തടീ – വിനീത് ശ്രീനിവാസൻ , സുജാത മോഹൻ പഹാടി പാടൂ – കെ.ജെ. യേശുദാസ് മറന്നുവോ പൂമകളേ – സുജാത മോഹൻ അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം രാജരത്നം ചിത്രസം‌യോജനം രാജാ മുഹമ്മദ് കല പ്രശാന്ത് മാധവ് ചമയം സുദേവൻ വസ്ത്രാലങ്കാരം പളനി നൃത്തം ഫൈവ് സ്റ്റാർ ഗണേഷ് സംഘട്ടനം മാഫിയ ശശി പരസ്യകല സാബു കൊളോണിയ ലാബ് പ്രസാദ് കളർ ലാബ് നിശ്ചല ഛായാഗ്രഹണം ജയപ്രകാശ് പയ്യന്നൂർ നിർമ്മാണ നിയന്ത്രണം കെ. മോഹനൻ ലെയ്‌സൻ കാർത്തിക് ചെന്നൈ പുറത്തേയ്ക്കുള്ള കണ്ണികൾ ചക്കരമുത്ത് ഇന്റർനെറ്റ് മൂവി ഡാറ്റാബേസിൽ http://popcorn.oneindia.in/title/1866/chakkaramuthu.html%5Bപ്രവർത്തിക്കാത്ത+കണ്ണി%5D ചക്കരമുത്ത് – മലയാളസംഗീതം.
ചക്കി നദി ഇംഗ്ലീഷ് വിലാസം https://ml.wikipedia.org/wiki/Chakki_river
ബിയാസ് നദിയുടെ ഒരു വടക്കൻ പോഷകനദിയാണ് ചക്കി .
ഇന്ത്യയിലെ ഹിമാചൽ പ്രദേശ് , പഞ്ചാബ് എന്നീ സംസ്ഥാനങ്ങളിലൂടെ ഒഴുകുന്ന ഇത് പഞ്ചാബിലെ പഠാൻകോട്ട് നഗരത്തിനടുത്തുവച്ച് ബിയാസ് നദിയുമായി സന്ധിക്കുന്നു.
ചക്കിട്ടപ്പാറ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Chakkittappara_Gramapanchayat
കോഴിക്കോട് ജില്ലയിലെ,   കൊയിലാണ്ടി താലൂക്കിൽ പേരാമ്പ്ര ബ്ളോക്കിൽ  ഉൾപ്പെടുന്ന ഗ്രാമപഞ്ചായത്ത്.
കോഴിക്കോട് ജില്ലയുടെ വടക്കുകിഴക്കായി വയനാടൻ മലനിരകൾക്കടുത്തായി സ്ഥിതി ചെയ്യുന്നു.
വിസ്തീർണം 142.45  ചതുരശ്ര കിലോമീറ്റർ പെരുവണ്ണാമൂഴി അണക്കെട്ട് , മുതലവളർത്തു കേന്ദ്രം , ദേശീയ സുഗന്ധവിള ഗവേഷണ കേന്ദ്രം എന്നിവ ഈ പഞ്ചായത്തിലാണ്.
അതിരുകൾ:വടക്ക് കാവിലുംപാറ, പടിഞ്ഞാറത്തറ (വയനാട്) പഞ്ചായത്തുകൾ, തെക്ക് കായണ്ണ, കൂരാച്ചുണ്ട് പഞ്ചായത്തുകൾ, കിഴക്ക് കൂരാച്ചുണ്ട്, തരിയോട് (വയനാട്), പടിഞ്ഞാറത്തറ (വയനാട്) പഞ്ചായത്തുകൾ, പടിഞ്ഞാറ് ചങ്ങരോത്ത്, കൂത്താളി, മരുതോങ്കര പഞ്ചായത്തുകൾ
2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 20360 ഉം സാക്ഷരത 93.62 ശതമാനവും ആണ്‌.
ചക്കിപ്പരുന്ത് ഇംഗ്ലീഷ് വിലാസം https://ml.wikipedia.org/wiki/Black_Kite
അസിപിട്രിഡേ (Accipitridae) പക്ഷി കുടുംബത്തിൽപ്പെടുന്ന ഒരിനം പ്രാപ്പിടിയനാണ്‌ ചക്കിപ്പരുന്ത് .
ഇംഗ്ലീഷിൽ Black Kite എന്നു വിളിക്കുന്നു.
ശാസ്ത്ര നാമം മിൽ‌വസ് മൈഗ്രൻസ് ( Milvus migrans ).
ലോകത്തിന്റെ ഒട്ടുമിക്ക പ്രദേശങ്ങളിലും ചക്കിപ്പരുന്തിനെ കാണാൻ സാധിക്കും, ശിശിരകാലം വരുമ്പോൾ ചൂട് കൂടുതലുള്ള പ്രദേശങ്ങളിലേക്ക് ചേക്കേറാറുള്ള ചക്കിപ്പരുന്ത് ഉത്തരായന മേഖലകളിലേക്ക് വേനൽക്കാലത്ത് ദേശാടനം നടത്താറുണ്ട്.
59-66 സെ.
മി നീളം.
ബ്രൗൺ നിറത്തോടുകൂടിയ തൂവലുകളുടെ അഗ്രഭാഗം ഇളം നിറത്തിലാണ്‌.
തലഭാഗത്തിലെ തൂവലുകൾ കറുത്ത വരളോടുകൂടിയ ചാര നിറത്തിലാണുണ്ടാവുക.
ഇരുണ്ട ബ്രൗൺ നിറത്തിലുള്ള ചിറകുകളുടെ അഗ്രഭാഗത്ത വെള്ള പുള്ളികൾ കാണാം.
വാല്‌ 'V' ആകൃതിയിലാണ്‌.
ബലവത്തായ ചുണ്ടുകൾക്ക് കറുത്ത നിറമാണ്‌.
കാഴ്ചയിൽ ആൺ-പെൺ പരുന്തുകൾ ഒരുപൊലെയാണ്‌.
പെൺ പരുന്തുകളുടെ ചിറകിനാണ്‌(470 മി.മി) ആൺപരുന്തുകളുടെ ചിറകിനേക്കൾ(445 മി.മി) വീതി കൂടുതൽ.
ആവാസ രീതി ചക്കിപ്പരുന്ത് ഭക്ഷി ക്കുന്നു, തിരുവനന്തപുരം
ചെറുപ്രാണികളും , മത്സ്യങ്ങളുമാണ്‌ ചക്കിപ്പരുന്തിന്റെ ഇഷ്ടഭക്ഷണം.
ജഡം, വീടുകളിൽ നിന്നും കളയുന്ന ഭക്ഷണവസ്തുക്കൾ എന്നിവയേയും ആഹാരമാക്കാറുണ്ട്.
തീയും പുകയുമുണ്ടാകുമ്പോൾ ചക്കിപ്പരുന്തുകൾ ആ പ്രദേശങ്ങളിലേക്ക് ഓടിയെത്തി ഷഡ്പപദങ്ങളെ പിടിക്കുക പതിവാണ്‌.
പട്ടണങ്ങളിലും അതുപോലെ ജനങ്ങൾ തിങ്ങി പാർക്കുന്ന സ്ഥലങ്ങളിലും ചക്കിപ്പരുന്തിന്‌ ഇഴുകി പാർക്കാൻ സാധിക്കുന്നു.
പട്ടണങ്ങളിലും മറ്റും അവശിഷ്ടങ്ങൾ കൂട്ടിയിട്ടതിന്റെ മുകളിലൂടെ ഇവ വട്ടമിട്ടു പറക്കുന്നു.
ചില സ്ഥലങ്ങളിൽ മനുഷ്യരുടെ കയ്യിൽ നിന്നുവരെ ആഹാരസാധങ്ങൾ തട്ടിപ്പറിക്കാറുണ്ട്.
അതുപോലെ എലി , പാമ്പ് , ചെറുപക്ഷികൾ മുതലായവയേയും റാഞ്ചിയെടുത്ത് ആഹാരമാക്കുന്നു.
റോഡരികുകളിലും മറ്റും വണ്ടിയിടിച്ച് കിടക്കുന്ന ജീവികളേയും ഇവ ഭക്ഷണമാക്കുന്നു.
ലോകത്തിലെ പല വിമാനത്താവളങ്ങൾക്കും ചക്കിപ്പരുന്തുകൾ ഒരു ശല്ല്യം തന്നെയാണ്‌.
പരുന്തുകൾ പലപ്പോഴും വിമാനങ്ങളിൽ ചെന്നിടിച്ച് അപകടങ്ങളുണ്ടാക്കാറുണ്ട്.
കാടുകളിലും വലിയ മരങ്ങളിലും, മറ്റു പരുന്തുകളുടെ കൂടിനോട് ചേർന്നാണ്‌ ചക്കിപ്പരുന്തുകൾ കൂട് കൂട്ടുന്നത്.
ശിശിരകാലങ്ങളിൽ ഇവ കൂട്ടത്തോടെ വസിക്കാനിഷ്ടപ്പെടുന്നു.
സെപ്തംബർ മുതൽ ഏപ്രിൽ വരെ കൂടുകെട്ടുന്നു.
ഉപ വർഗ്ഗങ്ങൾ
ചക്കിപ്പരുന്തുകളെ അഞ്ച് ഉപ വിഭാഗങ്ങളിൽ പെടുത്താം.
മിൽ‌വസ് മൈഗ്രാൻസ് മൈഗ്രാൻസ്: യൂറോപ്യൻ ചക്കിപ്പരുന്ത്.
ദക്ഷിണ-പൂർ‌വ്വ യൂറോപ്പ്, വടക്കു പടിഞ്ഞാറൻ പാകിസ്താൻ, സഹാറ എന്നിവിടങ്ങളിൽ കാണപ്പെടുന്നു.
മിൽ‌വസ് മൈഗ്രാൻസ് ലിനെറ്റുസ്: ചെവിയൻ ചക്കിപ്പരുന്ത്.
സൈബീരിയ മുതൽ അമുർലാന്റ് വരേയും, ഹിമാലയം, നേപ്പാൾ, വടക്കേന്ത്യ, ഉത്തര ഇന്തോ ചൈന, ദക്ഷിണ ചൈന, ജപ്പാൻ, പേർഷ്യ, എന്നിവിടങ്ങളിൽ കാണപ്പെടുന്നു.
മിൽ‌വസ് മൈഗ്രാൻസ് ഗോവിന്ദ: പരിയ്ഹ് പരുന്ത് കിഴക്കൻ പാകിസ്താൻ, ഇന്ത്യ, ശ്രീലങ്ക, ചൈന, മലയ എന്നിവിടങ്ങളിൽ കാണപ്പെടുന്നു.
കേരളത്തിലെ നാടിൻപുറങ്ങളിലും മറ്റും കാണപ്പെടുന്നു.
ഇവയുടെ വാലിന്‌ 'V' ആകൃതിയാണ്‌.
മിൽ‌വസ് മൈഗ്രാൻസ് അഫിനിസ്: ഫോർക് വാലൻ പരുന്ത്.
ഓസ്ട്രേലിയൻ ഭൂഖണ്ഡങ്ങളിലെ താഴ്ന്ന പ്രദേശങ്ങളിൽ കാണപ്പെടുന്നു.
മിൽ‌വസ് മൈഗ്രാൻസ് ഫോംസനസ്: തയ്‌വാൻ പരുന്ത് തയ്‌വാനിലും, ചൈനയിലെ ദ്വീപുകളിലും കാണപ്പെടുന്നു.
ചിത്രങ്ങൾ ചക്കിപ്പരുന്ത് ഹൈദരാബാദിൽ .
ചക്കിപ്പരുന്ത് കൊൽക്കത്ത .
ചക്കിപ്പരുന്ത് , കൊൽക്കത്ത ചക്കിപ്പരുന്ത് ഹോങ്കോങ്ങ് ചക്കിപ്പരുന്ത് (കുഞ്ഞ്) കൊൽക്കത്ത ഒരു ജപ്പാൻ ചക്കിപ്പരുന്ത് ജപ്പാൻ അവലം‌ബം American Ornithologists' Union (AOU) (2000): Forty-second supplement to the American Ornithologists' Union Check-list of North American Birds.
Auk 117 (3): 847–858.
DOI : 10.1642/0004-8038(2000)117[0847:FSSTTA]2.0.
CO;2 Crochet , Pierre-André (2005): Recent DNA studies of kites.
Birding World 18 (12): 486-488.
Forsman, Dick (2003) Identification of Black-eared Kite Birding World 16 (4): 156-60 Badley, John and Philip Hyde (2006) The Black-eared Kite in Lincolnshire - a new British bird Birding World 19(11): 465-70 HTML section list Archived 2011-07-22 at the Wayback Machine .
Black Kite videos, photos sounds Archived 2013-04-25 at the Wayback Machine .
on the Internet Bird Collection Ageing and sexing (PDF) by Javier Blasco-Zumeta Archived 2013-04-18 at the Wayback Machine .
ചക്കി പരുന്ത് എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ ചക്കി പരുന്ത് എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ചക്കരക്കൊല്ലി ഇംഗ്ലീഷ് വിലാസം https://ml.wikipedia.org/wiki/Marsdenia_sylvestris
കായകൾ വിത്തുകൾ
ഉഷ്ണമേഖലാ കാടുകളിൽ കാണപ്പെടുന്ന ഒരു ഔഷധസസ്യമാണ്‌ ചക്കരക്കൊല്ലി .
( ശാസ്ത്രീയനാമം : Gymnema sylvestre ) .
സംസ്കൃതത്തിൽ മധുനാശിനി എന്നും അറിയപ്പെടുന്നു .
പ്രമേഹത്തിന്‌ ഔഷധമായി ഇതിന്റെ ഇലകൾ ഉപയോഗിക്കുന്നു.
കേരളത്തിലെ ആദിവാസികളായ ഇരുളർ ഇതിന്റെ ഇല മൂത്രം തെളിയുവാനായി രാവിലെ ചവച്ചിറക്കുന്നു.
മൂത്രം വർദ്ധിപ്പിക്കുവാനും ഹൃദയരക്തംചംക്രമണം വർദ്ധിപ്പിക്കാനും ഇതിനു ശേഷിയുണ്ട്.
ഈ ചെടിയുടെ ഇല ചവച്ചിറക്കിയാൽ കുറച്ചു നേരത്തേക്കു മധുരം അറിയാൻ സാധിക്കില്ല.
വള്ളികളായി പടരുന്ന ഈ ചെടിയുടെ ഇലകൾ ചെറുതാണു.
ഇന്ത്യയിലും ആഫ്രിക്കൻ മധ്യരേഖാപ്രദേശത്തും ആസ്ത്രേലിയയിലും കാണപ്പെടുന്ന ഇത് സാവധാനം വളരുന്ന ഒരു ബഹുവർഷ വള്ളിച്ചെടിയാണ്.
വൃത്താകൃതിയിലോ, ദീർഘവൃത്താകൃതിയിലോ ഉള്ള ഇലകൾ ഉള്ള സസ്യത്തിൽ ചെറിയ മഞ്ഞപ്പൂക്കളാണുള്ളത്.
അപ്പൂപ്പൻതാടി പോലെ പറക്കുന്ന കായകളാണ് ഇവയുടേത്.
ഏഷ്യൻ രാജ്യങ്ങളിൽ ചക്കരക്കൊല്ലി ദീർഘകാലമായി ഔഷധസസ്യമായി ഉപയോഗിച്ചു വരുന്നു.
ഔഷധമൂല്യമുള്ള ട്രൈടർപ്പനോയിഡുകൾ ഉൾപ്പെടെയുള്ള ഒട്ടേറെ രാസവസ്തുക്കൾ ഇതിൽ ഉണ്ട്.
സാപോണിൻ എന്ന ഘടകം മധുരം അറിയാനുള്ള രസമുകുളങ്ങളുടെ ശേഷി താൽക്കാലികമായി ഇല്ലാതാക്കുന്നു.
ഈ ചെടിയുടെ സത്തിൽ നിന്ന് ഔഷധങ്ങളും വ്യാവസായിക ഉപയോഗവും കണ്ടെത്താനുള്ള ഗവേഷണങ്ങൾ നടന്നു വരുന്നു.
രസാദി ഗുണങ്ങൾ രസം			:ത്ക്തം, കടു ഗുണം		:ലഘു, രൂക്ഷം വീര്യം			:ഉഷ്ണം വിപാകം		:കടു ഔഷധയോഗ്യ ഭാഗം
ഇല, വേര് t ഔഷധ ഉപയോഗം
പ്രമേഹത്തിനെതിരെ ഒരു സിദ്ധൌഷധമായി കരുതുന്ന ഒരു ചെടിയാണിത്‌.
അമിതവണ്ണത്തെ കുറയ്ക്കാനും ഇത്‌ ഉപയോഗിക്കുന്നു.
ഇതിലടങ്ങിയിരിക്കുന്ന ജിമ്നേമിക്‌ ആസിഡ്‌ ആണ്‌ ഈ ചെടിയുടെ ഔഷധശക്തികൾക്ക്‌ നിദാനം.
ആസ്ത്മ, നേത്രരോഗങ്ങൾ, നീര്‌, പാമ്പുവിഷം എന്നിവയ്ക്കും ഇത്‌ ഔഷധമായി ഉപയോഗിക്കുന്നു.
ചിത്രശാല ചക്കരക്കൊല്ലി, തൃശ്ശൂരിൽ അവലംബം ↑ 1 2 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ↑ http://www.ncbi.nlm.nih.gov/pmc/articles/PMC2170951/
പുറത്തേക്കുള്ള കണ്ണികൾ വിക്കിസ്പീഷിസിൽ Gymnema sylvestre എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Gymnema sylvestre എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ {{ cite web }} : Check | url= value ( help ) ; Check date values in: | access-date= and | date= ( help )
ചക്കരശലഭം ഇംഗ്ലീഷ് വിലാസം https://ml.wikipedia.org/wiki/Crimson_Rose
ഭാരതത്തിലും ശ്രീലങ്കയിലും കാണപ്പെടുന്ന ഒരു ചിത്രശലഭം .
കിളിവാലൻ ശലഭങ്ങളുടെ കൂട്ടത്തിൽപ്പെടുന്നു.
ചക്കരറോസ് , ചക്കരപാറ്റ എന്നും അറിയുന്നു.
കിളിവാലൻ ശലഭകുടുംബത്തിലെ ഒരു ശലഭമാണ് ഇംഗ്ളീഷ് ഭാഷയിൽ crimson rose എന്ന് പേരുള്ള ഈ ശലഭത്തിന്റെ ശാസ്ത്രനാമം Pachilopta hector എന്നാണ്.
കേരളത്തിൽ സുലഭമായിക്കണ്ടുവരുന്നുണ്ടെങ്കിലും 1972 ലെ ഇന്ത്യൻ വന്യജീവിസംരക്ഷണനിയമത്തിന്റെ ഒന്നാം പട്ടികയിലാണ് ഇതിന്റെ സ്ഥാനം.
ദേശാടന സ്വഭാവമുള്ളവയാണ്.
കേരളത്തിലെ നാട്ടിൻപുറങ്ങളിലുള്ള കുന്നിൻപുറങ്ങളിലും കുറ്റിക്കാടുകളിലും സാധാരണയായി കാണപ്പെടുന്നു.
അരിപ്പൂവ്, കൃഷ്ണകിരീടം, വട്ടപ്പെരുവലം,ചെത്തി, കൊങ്ങിണി എന്നീ ചെടികൾ പൂത്തുനിൽക്കുന്നയിടത്ത് ചക്കരപ്പാറ്റ എന്നുകൂടി അറിയപ്പെടുന്ന ഇവയെ ധാരാളം കാണാം.
ഉറിതൂക്കി(ഈശ്വരമുല്ല) , അല്പം എന്നീ സസ്യങ്ങളിലാണ് മുട്ടയിടുന്നത്.
ഈ ചെടികളിൽ ഉള്ള വിഷാംശം ഈ പൂമ്പാറ്റകളുടെ ശരീരത്തിൽ എത്തുന്നതിനാൽ മറ്റ് പക്ഷികൾ ഇവയെ പൊതുവെ ആഹാരമാക്കാറില്ല.
ജീവിതചക്രം ‌ലാർവ സമാധിയിലേക്ക് പ്രവേശിക്കുന്നതിന് മുന്നെ പ്യൂപ്പയുടെ മുൻവശം ഇണചേരൽ.
പാലക്കാട് ചിറ്റൂർ നിന്നും പകർത്തിയ ചിത്രം രൂപവിവരണം
ചുവപ്പുശരീരവും പിൻചിറകുകളിൽ കാണപ്പെടുന്ന തിളങ്ങുന്ന ചുവന്ന പൊട്ടുകളും ഇവയെ എളുപ്പം തിരിച്ചറിയാൻ സഹായിക്കുന്നു.
പിൻചിറകുകളിൽ പതിമൂന്ന് പൊട്ടുകളുള്ളതിൽ പിൻനിരയിലുള്ളവ അർദ്ധചന്ദ്രാകൃതിയിലുള്ളവയാണ്.
ആൺ ശലഭം, പാലക്കാട് നിന്നുള്ള ചിത്രം.
Crimson Rose (Pachliopta hector) Female from TATR പ്രജനനം
ഗരുഡക്കൊടി (Aristochia indica), അൽപ്പം (Thottea siliquosa) എന്നീ ചെടികളിലാണ് മുട്ടയിടുന്നത്.
മുട്ടയ്ക്ക് തവിട്ടുകലർന്ന ഓറഞ്ച് നിറമാണ്.
ശലഭപ്പുഴുവിന് ഇരുണ്ട കരിംചുവപ്പ് നിറവും ദേഹത്ത് മുള്ളുകൾ പോലെ തോന്നുന്ന അറ്റം കൂർത്ത മുഴകൾ ഉണ്ട്.
പുഴുപ്പൊതി(pupa)യ്ക്ക് ഉണങ്ങിയ ഇലയുടെ നിറമാണ്.
ചിത്രങ്ങൾ ചിറകിന്റെ മുകൾവശം ചിറകിന്റെ താഴെവശം ചക്കരശലഭം ചക്കര ശലഭം ലാർവ പ്യൂപ്പ അവലംബം 1 2 3 ചക്കരശലഭം- ടോംസ് അഗസ്റ്റിന്, കൂട് മാസിക, സെപ്തംബര്2013 ↑ ↑ {{ cite web }} : Cite has empty unknown parameter: | dead-url= ( help ) ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: ↑ {{ cite book }} :  CS1 maint: date format ( link ) ↑ http://www.ifoundbutterflies.com/51-pachliopta/pachliopta-hector%5Bപ്രവർത്തിക്കാത്ത+കണ്ണി%5D കേരളത്തിലെ ചിത്രശലഭങ്ങൾ 2003ജൂൺ ജാഫർ പാലോട്ട്,വി സി ബാലകൃഷ്ണൻ,ബാബു കാമ്പ്രത്ത്.